ตอบคำถามสายตรง CC077372 ขอสอบถามเรื่องการปรับคนลักลอบทิ้งขยะ

ขั้นตอนในการเปรียบเทียบปรับ ให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นแต่งตั้ง ถามชื่อ ชื่อสกุล อายุ สัญชาติ ชื่อบิดามารดา อาชีพ และที่อยู่ และรายละเอียดอื่นแล้วบันทึกไว้ตามแบบบันทึกถ้อยคำ ของผู้ต้องหา

เมื่อผู้ต้องหาได้ชำระค่าปรับภายในกำหนด 15 วัน ตามที่เปรียบเทียบปรับ ให้ออกใบเสร็จรับเงิน โดยให้ผู้รับเงินลงลายมือชื่อในใบเสร็จรับเงิน และให้ถือว่าคดีเป็นอันเลิกกันตามประมวลกฎหมายวิธีพิจารณาความอาญา

ถ้าผู้ต้องหาไม่ยอมให้เปรียบเทียบปรับ หรือยินยอมแล้วไม่ชำระค่าปรับ ดำเนินการร้องทุกข์กล่าวโทษต่อพนักงานสอบสวน เพื่อดำเนินคดีกับ ผู้ต้องหาต่อไป

ในกรณีที่ได้จับกุมผู้กระทำความผิดตามพระราชบัญญัตินี้ ให้พนักงานเจ้าหน้าที่แจ้งให้ ผู้กระทำความผิดจัดการเก็บ กวาด ตกแต่ง ปรับปรุงสิ่งที่เป็นความผิดมิให้ปรากฏอีกต่อไปภายใน ระยะเวลาที่กำหนด ถ้าผู้กระทำความผิดยินยอมปฏิบัติตามให้คดีเป็นอันเลิกกัน

ถ้าผู้กระทำความผิดไม่ปฏิบัติตาม พนักงานเจ้าหน้าที่มีอำนาจจัดทำหรือมอบหมายให้ ผู้อื่นความสะอาดและความเป็นระเบียบเรียบร้อย และให้ผู้กระทำความผิดชดใช้ค่าใช้จ่ายในการ จัดทำความสะอาดหรือความเป็นระเบียบเรียบร้อย ตามที่ได้ใช้จ่ายไปจริงให้แก่เจ้าพนักงานท้องถิ่น แต่การชดใช้ค่าใช้จ่ายไม่ลบล้างการกระทำความผิดหรือระงับการดำเนินคดีแก่ผู้กระทำความผิด